**Aimée und Jaguar** je nemački film iz 1999. godine, po scenariju i u režiji Maxa Färberböcka, zasnovanom na knjizi Erice Fischer o životima Lilly Wust i Felice Schragenheim za vreme Drugog svetskog rata. Knjiga sadrži i snimke pisama koje su njih dve razmenjivale, kao i zvanične dokumentacije koja se odnosi na Felice. U filmu glume Maria Schrader, Juliane Köhler, Johanna Wokalek, Elisabeth Degen, Heike Makatsch, Detlev Buck, i drugi.

Radnja
------

|  |  |  |
| --- | --- | --- |
| "| Eine Liebe größser als Tod. | "|

Film prati ratne živote Felice Schragenheim (Maria Schrader), Jevrejke koja živi pod drugim imenom i koja je članica pokreta otpora i Lilly Wust (Juliane Köhler), udate Nemice, majke četvoro dece, čiji muž je na ratištu kao nemački vojnik. U centru filma je lezbejska ljubavna priča između Felice (Jaguar) i Lilly (Aimée). Lilly je fascinirana snagom Felice i njenih prijatelja i zaljubljuje se u nju.

Film sadrži senzualne erotične scene, kao i romantično čitanje poezije, koja je citirana prema knjizi. U jednoj od pesama Felice se pojavljuje kao Jaguar, a Lilly kao Aimée, odakle i naslov filma.

Jednog dana muž Lilly dobija odsustvo i dolazi kući sa ratišta, gde zatiče Felice i Lilly u krevetu. Lilly želi razvod, ali njen muž kasnije gine na ratištu. Zbog svoje sigurnosti, Felice i njene prijateljice prestaju da se viđaju sa Lilly. Kada Lilly počinje da se svađa sa Felice zbog njenog nejavljanja od nekoliko dana, Felice joj priznaje svoju tajnu, da je Jevrejka. Posle Julske zavere Lillyni prijatelji koji su Jevreji beže iz Nemačke, ali Felice odlučuje da ostane i da živi svoju životnu ljubav. Ali nedugo zatim nju pronalazi i hapsi Gestapo i ona umire u maršu između konc-logora Groß-Rosena i Bergen-Belsena.

Film sadrži dve scene koje se dešavaju u 1997. godini. Film počinje kada se osamdesettrogodišnja Lilly seli u starački dom, gde sreće svoju spremačicu Ilse, koja je bila uhapšena 1945. Na kraju filma, ponovo u 1997. godini, Lilly i Ilse se zajedno prisećaju Felice. Iako je Lilly tužna zbog tragedije koju je nanela svojoj prijateljici i ljubavnici, ona ne može da zamisli da je drugačije vodila svoj život.

Lilly Wust je živela u Berlinu do svoje smrti, 31. marta, 2006. godine.

Uloge
-----

|  |
| --- |
| **Podela uloga** |
| Glumica/glumac | Lik | Napomene |
| Maria Schrader | Felice Schragenheim |
| Juliane Köhler | Lilly Wust |
| Johanna Wokalek | Ilse |
| Heike Makatsch | Klärchen |
| Detlev Buck | Günter Wust |
| Inge Keller | Lilly Wust (1997) |
| Kyra Mladeck | Ilse (1997) |
| Sarah Camp | Frau Kappler |
| Klaus Manchen | Herr Kappler |
| Margit Bendokat | Frau Jäger |
| Jochen Stern | Werner Lause |
| Peter Weck | Chefredakteur Keller |
| Lia Dultzkaya | Hulda |
| Dani Levy | Fritz Borchert |
| Rüdiger Hacker | Ernst Biermösel |

Nagrade
-------

* Srebrni medved na Berlinaleu, 1999, za najbolju glumicu za Juliane Köhler und Maria Schrader
* nominacija: Zlatni medved
* nominacija: Zlatni globus za najbolji strani film, 2000
* Nemačka filmska nagrada za najbolju glumicu
* Bavarska filmska nagrada za najbolju glumicu i režiju

Vanjske veze
------------

* *Aimée und Jaguar* na IMDb-u ()
* *Aimée und Jaguar* na Rotten Tomatoes-u ()
* Zeitgeist films entry Arhivirano 2004-12-16 na Wayback Machine-u